laion/Wikipedia-Exotic huggingface dataset:
লালদিঘি নয় গম্বুজ মসজিদ

লালদিঘি নয় গম্বুজ মসজিদ বা লালদিঘি মসজিদ রংপুর জেলার বদরগঞ্জ উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। মসজিদটি বদরগঞ্জ উপজেলার লালদিঘি নামক স্থানে অবস্থিত বলে একে স্থানের নামেই নামকরণ করা হয়েছে। ভারতীয় উপমহাদেশে ব্রিটিশ শাসনামলে সর্বপ্রথম মসজিদটি আবিষ্কৃত হয়। পরবর্তীতে স্থানটিকে পরিষ্কার করে ও মসজিদটি সংস্কার করে সেটি স্থানীয়রা ব্যবহার করতে শুরু করে। মসজিদটি আবিষ্কারের সময় সেখানে এর নির্মাণকাল সম্পর্কে কোন শিলালিপি পাওয়া যায়নি বলে এর নির্মাণকাল সম্পর্কে সঠিক তথ্য জানা যায় না। তবে কিংবদন্তি অনুসারে জনৈক দিলওয়ার খান মসজিদটি নির্মাণ করেন। তবে মসজিদটির মূল দরজার উপরের অংশে একটি দাগ দেখে ধারণা করা হয় সেখানে খুব সম্ভবত মসজিদটির নাম ও নির্মাণফলক বসানো ছিলো যদিও সেটি পাওয়া যায়নি। লালদিঘি মসজিদটি পুরুটাই একটি বেদীর উপর বসানো। বেদী বা মঞ্চটির উচ্চতা ১ মিটার। এক মিটার বেদীর অর্ধেকটা জুড়ে রয়েছে মসজিদ ও বাকী অর্ধাংশ আযান দেওয়ার কাজে ব্যবহৃত হত বলে ধারণা করা হয়ে থাকে। মসজিদটির সামনে রয়েছে বড় একটি প্রবেশপথ। মসজিদের অংশে থেকে বেদীর অপর অংশে পৌছানোর জন্য রয়েছে একটি সিঁড়ি। মসজিদটি তৈরির সময় এতে ইট ও চুনসুড়কি ব্যবহার করা হয়েছে। কাছেই রয়েছে ছোট একটি ঘাট বাঁধানো পুকুর। মসজিদটিতে মোট নয়টি গম্বুজ রয়েছে যার প্রতি বাহুর দৈর্ঘ্য ৯.৪৫ মিটার। মসজিদটির উত্তর, পূর্ব ও দক্ষিণ দেওয়ালে মোট তিনটি করে ৯টি প্রবেশ পথ রয়েছে। প্রত্যেক দেওয়ালের মাঝের প্রবেশপথটি অপর দুটি থেকে কিছুটা বড় আকৃতির। মসজিদের পশ্চিম দেওয়ালে রয়েছে তিনটি মেহরাব যারমধ্যে কেন্দ্রীয় মেহরাবটি অপর দুটির চেয়ে বড় আকৃতির। লালদিঘি নয় গম্বুজ মসজিদ লালদিঘি নয় গম্বুজ মসজিদের গম্বুজ ভিতরে থেকে লালদিঘি নয় গম্বুজ মসজিদের মিম্বর লালদিঘি নয় গম্বুজ মসজিদের প্রবেশ পথ লালদিঘি নয় গম্বুজ মসজিদের প্রবেশ পথ লালদিঘি নয় গম্বুজ মসজিদের বারান্দা লালদিঘি নয় গম্বুজ মসজিদ লালদিঘি নয় গম্বুজ মসজিদের প্রবেশ পথ লালদিঘি নয় গম্বুজ মসজিদ লালদিঘি নয় গম্বুজ মসজিদের বারান্দা লালদিঘি নয় গম্বুজ মসজিদের বাইরে বসার স্থান নয় গম্বুজ মসজিদের ভিতরের পিলার লালদিঘি নয় গম্বুজ মসজিদের মিম্বর এবং কাতার লালদিঘি নয় গম্বুজ মসজিদের মিম্বর ও কাতার বাংলাদেশের মসজিদের তালিকা রংপুর বিভাগের মসজিদের তালিকা "লালদিঘি মসজিদ, রংপুর - বাংলাপিডিয়া"।  উইকিমিডিয়া কমন্সে লালদিঘি নয় গম্বুজ মসজিদ সংক্রান্ত মিডিয়া রয়েছে।
হরিশ্চন্দ্রপুর ১ সমষ্টি উন্নয়ন ব্লক

হরিশ্চন্দ্রপুর ১ সমষ্টি উন্নয়ন ব্লক পশ্চিমবঙ্গের মালদা জেলার চাঁচল মহকুমার অন্তর্গত একটি প্রশাসনিক বিভাগ। হরিশ্চন্দ্রপুর তহশিলটি দুটি ভাগে বিভক্ত ১ নং ব্লক উত্তরাংশ নিয়ে গঠিত এবং ২ নং ব্লকটি দক্ষিণাংশ নিয়ে গঠিত। এই ব্লকের সদরদপ্তর হরিশ্চন্দ্রপুরে অবস্থিত। হরিশ্চন্দ্রপুর ১ নং ব্লক ২৫°২৫′ উত্তর ৮৭°৫৩′ পূর্ব﻿ / ﻿২৫.৪২° উত্তর ৮৭.৮৮° পূর্ব﻿ / 25.42; 87.88 দ্রাঘিমাংশে অবস্থিত। এই ব্লকটি মালদা জেলার একবারে উত্তরাংশে, উত্তরে রয়েছে বিহার। ব্লকটির মত আয়তন হলো ১৭১.৪০ বর্গ কিলোমিটার। হরিশ্চন্দ্রপুর ১ সমষ্টি উন্নয়ন ব্লকের পঞ্চায়েত সমিতির গ্রাম পঞ্চায়েত গুলি হলো: কুশিদা, বড়ই, রাশিদাবাদ, তুলশিহাটা, ভিঙ্গলে, মাহেন্দ্রপুর, হরিশ্চন্দ্রপুর । ২০১১ সালের জনগণনা অনুসারে, হরিশ্চন্দ্রপুর ১ ব্লকের জনসংখ্যা ১৯৯,৪৯৩। এর মধ্যে ১০৩,১৮৩ জন পুরুষ ও ৯৬,৩১০ জন মহিলা। ২০১১ সালের জনগণনা অনুসারে, হরিশ্চন্দ্রপুর ১ ব্লকের ১৯৯,৪৯৩ জনের মধ্যে ৮৮,৫৯১ জন স্বাক্ষর। তার মধ্যে ৫০,১৯৬ জন পুরুষ ও ৩৮,৩৯৫ জন মহিলা। "Contact details of Block Development Officers"। Malda district। West Bengal Government। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১১-০২-১৭।  "Harishchandrapur I at a Glance"। Maldah District। District administration। সংগ্রহের তারিখ ২০১১-০২-১৪।  "GPwise Population of Malda district"। Malda district। Malda district administration। সংগ্রহের তারিখ ২০১১-০২-১৪।  "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ২১ সেপ্টেম্বর ২০১৫।
অড়হর

অড়হর এক প্রকার ডাল বীজ। এর ইংরেজি নাম pigeon pea। বৈজ্ঞানিক নাম Cajanus cajan। পরিবার leguminosae। অড়হর হার্ব জাতীয় বর্ষজীবি গাছ। পাতা কিছুটা লম্বা ও মাথা চোখা আকারের হয়। ফুল হলদে, এর বীজ ছোটো গোলাকার। ফল আকারে ছোটো কড়াইন শুটির মতো, কিন্তু একটু চ্যাপ্টা হয়। এটি যেকোন জমিতে জন্মায়। সারা বিশ্বে আনুমানিক ৪৪.৯ লক্ষ টন অড়হর ডাল উৎপাদন হয়। এই উৎপাদনের প্রায় ৬৩% ভারতে উৎপন্ন হয়। বাংলাদেশে বেশির ভাগ অড়হরের চাষ করা হয় কুষ্টিয়া, রংপুর, দিনাজপুর ও যশোর জেলায়। এর বীজ ফেব্রুয়ারি-মার্চের দিকে পাকে। বীজ লাগাতে হয় এপ্রিল-মে মাসে অর্থাৎ বর্ষার আগে। অড়হর ডালের আদি নিবাস বোম্বাই, মাদ্রাজ, যুক্তপ্রদেশ, মায়ানমার, মধ্যভারত, বাংলায় ও আসামে চাষ হয়। বাংলাদেশে উত্তরবঙ্গে চাষ হয়। জন্ডিস রোগের ঔষধ হিসাবে এর পাতার রস ২/৩ চামচ একটু লবণ দিয়ে হালকা গরম করে খেতে হবে। এর পাতা খেলে অরুচি দূর হয়। জিহ্বার ক্ষত দূর করার জন্য এর পাতা বেশ উপকারী। এর বীজ বেশ উপাদেয় খাবার। "Cajanus cajan"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ২০১৯-০৫-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "FAOSTAT"। www.fao.org। সংগ্রহের তারিখ ২০১৮-০২-২৮।  S R, Devegowda; OP, Singh; Kumari, Kalpana (২০১৮)। "Growth performance of pulses in India" (পিডিএফ)। The Pharma Innovation Journal। 7 (11): 394–399।  এ বি এম জাওয়ায়ের হোসেন লেখক; গ্রন্থনা প্রকাশনী; ঔষুধি গাছগাছাড়া; পৃষ্ঠা- ২১, আইএসবিএন ৯৮৪-৮৬০৫-০০২ উইকিমিডিয়া কমন্সে অড়হর সংক্রান্ত মিডিয়া রয়েছে। Singh, Nagendra K.; ও অন্যান্য (২০১১)। "The first draft of the pigeonpea genome sequence"। Journal of Plant Biochemistry and Biotechnology। 21: 98–112। ডিওআই:10.1007/s13562-011-0088-8। পিএমআইডি 24431589। পিএমসি 3886394 ।  Decoding of the Pigeonpea (Arhar) Genome by Indian Scientists, Indian Council of Agricultural Research Varshney, Rajeev K; ও অন্যান্য (২০১১)। "Draft genome sequence of pigeonpea (Cajanus cajan), an orphan legume crop of resource-poor farmers" (পিডিএফ)। Nature Biotechnology। 30 (1): 83–9। এসটুসিআইডি 95294। ডিওআই:10.1038/nbt.2022। পিএমআইডি 22057054।  ICRISAT-led global team cracks pigeonpea genome ওয়েব্যাক মেশিনে আর্কাইভকৃত ৭ এপ্রিল ২০২০ তারিখে, Indian Council of Agricultural Research Pigeonpea a wonder crop for women farmers in Rajasthan, India ওয়েব্যাক মেশিনে আর্কাইভকৃত ১৫ জুন ২০২১ তারিখে, Indian Council of Agricultural Research
কাঁটানটে

কাঁটানটে এর বৈজ্ঞানিক নাম Amaranthus spinosus ও ইংরেজি নাম spiny amaranth, spiny pigweed, prickly amaranth or thorny amaranth। এটি Amaranthaceae পরিবারের অন্তর্গত। অন্যান্য স্থানীয় নাম: কাঁটাখুইড়া, খুড়াকাঁটা, খৈরাকাটা ইত্যাদি। কাঁটানটে বহুবর্ষজীবী। কাঁটানটে একটি গুল্মজাতীয় কাঁটাযুক্ত পাতাবিশিষ্ট আগাছা। সাধারণত ১.০-১.২ মিটার (৪০-৪৮ ইঞ্চি) পর্যন্ত লম্বা হতে পারে। কাণ্ড ও পাতা সাধারণত লালচে দাগযুক্ত । পাতার আকৃতি অনেকটা ছোট। পাতার আগার দিকটা ক্রমশ সরু। পাতার বোঁটায় দৃঢ় লম্বা সূচালো দুটি কাঁটা থাকে। কাণ্ড শক্ত গাঁটযুক্ত এবং কাঁটায় ভরা থাকে। কাণ্ড খাড়া হালকা গোলাপী এবং শাখা-প্রশাখাবিশিষ্ট। ফুলের রং ফিকে সবুজ, গুচ্ছবদ্ধ অবস্থায় থাকে। বীজ চকচকে কালো। বীজ দিয়ে বংশবিস্তার করে। বাংলাদেশের সর্বত্র কাঁটা নটে দেখা যায়। বীজ থেকে বংশবিস্তার হয়ে থাকে। বীজের রং কালো তবে রং উজ্জ্বল হয়ে থাকে। বর্ষার শেষে গাছে ফুল ফোটে, আশ্বিন মাসে ফল ধরে। পতিত জমি ও ক্ষেতের আইলে নিজে থেকেই জন্মে থাকে। এমনকি শাক-সবজির ক্ষেতেও দু’চারটে কাঁটা নটে দেখতে পাওয়া যায়। একে কাটিং এর মাধ্যমেও বংশ বিস্তার ঘটানো যায়। বীজের রং কালচে হলেও উজ্জ্বল। বর্ষার শেষে গাছে ফুল হয় ও আশ্বিনে ফল। কাঁটানটে একটি অনাবাদি উদ্ভিদ। এটা শাক এবং ওষুধি হিসেবে ব্যবহৃত হয়। কাঁটানটে উন্নত মানের পুস্টি রয়েছে। আহার উপযোগী কাঁটানটে শাকে রয়েছে-প্রোটিন, ভিটামিন-এ, ভিটামিন-বি৬, ভিটামিন-সি, ভিটামিন-কে, থায়ামিন, রিভাফ্লাভিন, নিয়াসিন, Pantothenic acid, খনিজ উপাদানের মধ্যে রয়েছে: ক্যালসিয়াম, আইরন, ম্যানেসিয়াম, ফসফরাস, পটাশিয়াম, সোডিয়াম, জিঙ্ক, কপার, ম্যাঙ্গানিজ, সেলেনিয়াম, আরও রয়েছে Histidine, Isoleucine, Leucine, Threonine লাইসিন, ট্রিপটোফেন ইত্যাদি। পোড়া গায়ে: ১০-১৫ গ্রাম কাঁটা নটে গাছের টাটকা মূল এবং ২০ গ্রাম পাতা কোনো মাটি বা স্টিলের পাত্রে রেখে, তাতে ১০০ মিলিলিটার পানি দিয়ে সেদ্ধ করতে হবে। পানি ঠান্ডা হলে পরিষ্কার পাতলা কাপড়ে ছেঁকে পোড়া ঘায়ের ওপর তুলা অথবা পাতলা কাপড়ের টুকরা চার-পাঁচ ভাজ করে বসিয়ে সেটা মূল ও পাতা সেদ্ধ পানিতে ভিজিয়ে দিতে হবে। এভাবে কয়েক দিন চালিয়ে যেতে হবে তাহলে ভালো হয়ে যাবে। খোস-পাঁচড়া: কাঁটা নটে গাছের পাতা, কাণ্ড, মূল ভালোভাবে শুকিয়ে তাকে আগুনে পুড়িয়ে সে ছাই নারকেল তেলের সঙ্গে মিশিয়ে খোস-পাঁচড়ায় প্রয়োগ করলে এ দু’টো চর্ম রোগ ভালো হয়ে যাবে। ফোঁড়া ও বাগী ফাটাতে: কাঁটা নটে গাছের কচি ডাল ও পাতা বেটে ফোঁড়া বা বাগীতে প্রলেপ দিলে মাত্র দু’তিন দিনের মধ্যেই ফোঁড়া ফেটে যাবে। দিনে একবার প্রলেপ দিলেই যথেষ্ট। গনোরিয়া রোগে: কাঁটা নটের শিকড় টাটকা তুলে এনে তা সামান্য পানি দিয়ে শিলে বেটে তার সম্পূর্ণ রস আধা কাপ ঠান্ডা পানিতে মিশিয়ে দেড় চা-চামচ চিনি বা মিছরির গুঁড়া কিংবা সম পরিমাণ মধু মিশিয়ে খেলে অব্যর্থ সুফল পাওয়া যায়। মাথা ধরায়: আট গ্রাম কাঁটা নটের মূল এবং এক গ্রাম গোলমরিচ, এ দুটোকে সামান্য পানি দিয়ে বেটে কপালে প্রলেপ দিলে মাধা ধরা সেরে যাবে। পেটে-যন্ত্রণায়: ৩/৪ গ্রাম কাঁটা নটের মূল এবং এক গ্রাম রসাঞ্জন। এ দু’টিকে রোজ একবার করে খেলে পেটে যন্ত্রণার রোগী অবশ্যই উপকার পাবেন। "Amaranthus spinosusaccessdate=7 January 2016" (ইংরেজি ভাষায়)। ন্যাচারাল রিসোর্সেস কনসারভেশন সার্ভিস প্ল্যান্টস ডেটাবেস। ইউএসডিএ। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://27.147.138.56/agro/Weeds/view/8/%E0%A6%95_%E0%A6%9F_%E0%A6%A8%E0%A6%9F/language:bn এ বি এম জাওয়ায়ের হোসেন লেখক; গ্রন্থনা প্রকাশনী; ঔষুধি গাছগাছাড়া; পৃষ্ঠা- ৩০, আইএসবিএন ৯৮৪-৮৬০৫-০০২
ধনিয়াচক মসজিদ

ধনিয়াচক মসজিদ (ইংরেজি: Dhania Chalk Mosque) বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। গৌড়ের ইতিহাসসমৃদ্ধ চাঁপাইনবাবগঞ্জ জেলায় শিবগঞ্জ মোঘল আমল এর বেশ সমৃদ্ধ একটি নগরী ছিলো। মোঘল আমলের অনেক স্থাপনার মধ্যে ধনিয়াচক মসজিদ একটি। ধনিয়াচক মসজিদটি বাংলার মুসলিম শাসনামলের মধ্যযুগীয় স্থাপত্যকলার এক অপূর্ব নিদর্শন। মসজিদ টি ঈট ও টেরাকোটা নির্মিত একটি মোঘল আমলের স্থাপত্য এর উদাহরণ। মসজিদের চার কোণে ৪টি অষ্টকোনাকৃতির মিনার বা টারেট এবং ওপরে বেশ কয়েকটি গম্বুজ আছে। সামনের দিকে ৩ টি প্রবেশপথ। যার মধ্যে মাঝেরটা তুলনামূলকভাবে বড়। মসজিদ এর উত্তর এবং দক্ষিণ দিকে ২ টি করে আরো ৪ টি প্রবেশপথ আছে। সোনা মসজিদ স্থল বন্দর এলাকা থেকে মাত্র ১ কি:মি: দূরে মসজিদটি অবস্থিত। মসজিদটিটর অবস্থান মূল সড়ক থেকে একটু ভিতরের দিকে। বাংলাদেশের প্রত্নতাত্ত্বিক স্থানের তালিকা খানিয়া দীঘি মসজিদ শাহ সুজার তাহখানা শাহ নেয়ামত উল্লাহ ওয়ালীর সমাধি ছোট সোনা মসজিদ উইকিমিডিয়া কমন্সে ধনিয়াচক মসজিদ সংক্রান্ত মিডিয়া রয়েছে। চক্রবর্তী, রজনীকান্ত (জানুয়ারি ১৯৯৯)। গৌড়ের ইতিহাস (PDF) (1 & 2 সংস্করণ)। Bankim Chatterjee Street, Calcutta 700 073: Dev's Publishing। [স্থায়ীভাবে অকার্যকর সংযোগ] সালাউদ্দিন, মোহাম্মদ (২৬ মার্চ ২০১০)। "ছোট সোনা মসজিদ"। গৌড়বঙ্গ ও চাঁপাইনবাবগঞ্জ এর প্রাচীন নিদর্শন (2 সংস্করণ)। ঢাকা, বাংলাদেশ: জাতীয় সাহিত্য পরিষদ। পৃষ্ঠা 114।
বিবি মরিয়মের সমাধি

বিবি মরিয়মের সমাধি মুঘল আমলে নির্মিত একটি সমাধি সৌধ। এটি বাংলাদেশের নারায়ণগঞ্জ জেলার হাজীগঞ্জ এলাকায় অবস্থিত। এটি তৎকালীন মুঘল সম্রাট নিয়োজিত সুবেদার শায়েস্তা খাঁন কর্তৃক নির্মিত বলে ধারণা করা হয়। সমাধি ও এর লাগোয়া মসজিদের নির্মাণ কাল ১৬৬৪-৮৮ খ্রিষ্টাব্দ অনুমান করা হয়। সমাধিতে শায়িত বিবি মরিয়মকে তৎকালীন বাংলার মুঘল সুবাদার শায়েস্তা খানের কন্যা এবং ইরান দখত এর বোন তুরান দখত হিসেবে ঐতিহাসিকরা ধারণা করেন। সমাধি সৌধটি সুউচ্চ প্রাচীর দিয়ে ঘেরা একটি আয়তাকার প্রাঙ্গনের মাঝখানে ভূমি থেকে উঁচু ভিতের মাঝে নির্মিত। বর্গাকার ইমারতটিতে একটি গম্বুজ পরিলক্ষিত হয়। এছাড়াও ভবনের চারদিকে খিলান ছাদ বিশিষ্ট বারান্দা ঘিরে রয়েছে। সমাধি সৌধটির কেন্দ্রস্থলে চতুষ্কোণ কক্ষে রয়েছে তিন ধাপ বিশিষ্ট সমাধি। সমাধিটি শ্বেত পাথরে নির্মিত ও লতা পাতার নকশা অঙ্কিত। এছাড়াও কবর ফলক ও সমাধি লাগোয়া বারান্দায় বেশ কয়েকটি সাধারণ কবরও রয়েছে। সমাধি সৌধটির পশ্চিম পাশে তিন গম্বুজ বিশিষ্ট মসজিদ রয়েছে যার নির্মাণকাল সৌধটির সমসাময়িক অর্থাৎ ১৬৬৪-৮৮ সালে শায়েস্তা খাঁন নির্মাণ করেছিলেন বলে মনে করা হয়। সমাধিতে শায়িত বিবি মরিয়মের নামেই একে বিবি মরিয়মের মসজিদ নামকরণ করা হয়েছে। বিবি মরিয়মের সমাধি বিবি মরিয়মের সমাধি বাংলাদেশের প্রত্নতাত্ত্বিক স্থানের তালিকা উইকিমিডিয়া কমন্সে বিবি মরিয়মের সমাধি সংক্রান্ত মিডিয়া রয়েছে। "বিবি মরিয়ম মাজার"। সংগ্রহের তারিখ ২১ সেপ্টেম্বর ২০১৬। [স্থায়ীভাবে অকার্যকর সংযোগ] মুয়ায্‌যম হুসায়ন খান (১৭ এপ্রিল ২০১৫)। "বিবি মরিয়মের সমাধি"। বাংলাপিডিয়া। সংগ্রহের তারিখ ২১ সেপ্টেম্বর ২০১৬।  সাইফুল ইসলাম জুয়েল। "নারায়ণগঞ্জে দেখার আছে অনেক কিছু"। dailyjanakantha.com। সংগ্রহের তারিখ ২১ সেপ্টেম্বর ২০১৬। [স্থায়ীভাবে অকার্যকর সংযোগ]
দক্ষিণবঙ্গ

দক্ষিণবঙ্গ বা দক্ষিণ বাংলা হলো বঙ্গ এলাকার দক্ষিণাংশ। এটি বাংলাদেশের খুলনা বিভাগ, ফরিদপুর বিভাগ ও বরিশাল বিভাগ এবং ভারতের পশ্চিমবঙ্গ রাজ্যের প্রেসিডেন্সি বিভাগ, বর্ধমান বিভাগ , মেদিনীপুর বিভাগ ও মালদহ বিভাগের মুর্শিদাবাদ জেলা নিয়ে গঠিত। বাংলাদেশের দক্ষিণ বঙ্গের প্রধান শহর হলো ফরিদপুর এবং পশ্চিমবঙ্গ রাজ্যের দক্ষিণ বঙ্গের প্রধান ও তার সাথে পশ্চিমবঙ্গের রাজধানী হলো কলকাতা। এই অঞ্চলে বাংলাদেশ ও পশ্চিমবঙ্গের বিখ্যাত পর্যটন আকর্ষণ সুন্দরবন অবস্থিত। দক্ষিণ বাংলার প্রধান শহর ও নগরগুলি: আদ্রা আমতলা আরামবাগ আসানসোল বকখালি বলরামপুর বাঁকুড়া বনগাঁ বারাকপুর বারাসাত বর্ধমান বারুইপুর বসিরহাট বিষ্ণুপুর বোলপুর বজবজ ক্যানিং চাঁদপাড়া চন্দননগর দাঁতন ডায়মন্ড হারবার দীঘা দুবরাজপুর দুর্গাপুর গোবরডাঙা সাগর দ্বীপ ঘাটাল হাবরা হলদিয়া হাসনাবাদ হুগলি হাওড়া জয়নগর মজিলপুর ঝাড়গ্রাম কাকদ্বীপ কাঁথি কালনা কল্যাণী কাটোয়া খড়গপুর কলকাতা কৃষ্ণনগর মহেশতলা মেদিনীপুর নবদ্বীপ নলহাটি নামখানা পলাশী পুজালী পুরুলিয়া নিউ টাউন, কলকাতা রাজপুর সোনারপুর রামপুরহাট রানাঘাট সাঁইথিয়া শ্রীরামপুর শান্তিপুর সিউড়ি টাকি তারকেশ্বর তারাপীঠ তমলুক তেহট্ট ঠাকুরনগর বাকেরগঞ্জ বাগেরহাট বরিশাল বরগুনা বেনাপোল চুয়াডাঙ্গা যশোর ফরিদপুর বোয়ালমারী আলফাডাঙ্গা মধুখালী ঝালকাঠি ঝিনাইদহ খুলনা রাজবাড়ী গোপালগঞ্জ কুয়াকাটা কুষ্টিয়া মাদারীপুর শরীয়তপুর মেহেরপুর মংলা নড়াইল পটুয়াখালী ফকিরহাট সাতক্ষীরা দক্ষিণাঞ্চল ক্রিকেট দল বাংলাদেশের একটি প্রথম শ্রেণীর ক্রিকেট দল যা বাংলাদেশ ক্রিকেট লীগে দক্ষিণ বাংলাদেশের (খুলনা ও বরিশাল) প্রতিনিধিত্ব করে এবং ফরিদপুর নতুন দল হিসেবে যোগদান করছে। উত্তরবঙ্গ
বাড়িউড়া প্রাচীন পুল

বাড়িউড়া প্রাচীন পুল, যেটি হাতিরপুল নামেই পরিচিত, বাংলাদেশের ব্রাহ্মণবাড়িয়া জেলার একটি প্রাচীন পুল বা সেতু। এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত। পুলটি চট্টগ্রাম ব্রাহ্মণবাড়িয়া জেলা হতে ১৫ কিলোমিটার (৯.৩ মা) উত্তরে সরাইল উপজেলায় অবস্থিত। মোঘল আমলে বাড়িউড়া নামক স্থানে, বর্তমান ঢাকা-সিলেট মহাসড়কের পাশেই এটি নির্মিত হয়। সরাইল ও শাহবাজপুরকে যুক্ত করার জন্য ইট ও চুন-সুর্কি ব্যবহার করে ১৬শ শতাব্দীতে প্রাচীন এ পুলটি নির্মিত হয়। সরাইল অঞ্চলটি ছিলো সমতট জনপদের অংশ। ঈসা খাঁ এখানে তার অস্থায়ী রাজধানী স্থাপন করার পর, তৎকালীন দেওয়ান শাহবাজ খান দেওয়ানি লাভের পর বর্তমান শাহবাজপুরে তার কাচারি নির্মাণ করেন। তার নিবাস সরাইলে হবার কারণে শাহবাজপুরে যাতায়াতের জন্য সরাইল থেকে শাহবাজপুর পর্যন্ত আনুমানিক ১৬৫০ সালে তিনি একটি রাস্তা নির্মাণ করেছলিেন। বর্তমানে পরিত্যক্ত রাস্তাটি কুট্টাপাড়ার মোড় হতে শাহবাজপুর পর্যন্ত বিস্তৃত রয়েছে, যেটি স্থানীয়দের কাছে জাঙ্গাল নামে পরিচিত। এই রাস্তায়ই ১৬৫০ সালে শাহবাজ খান পুলটি নির্মাণ করেন। মূলত তখনকার দেওয়ানগণ এই পথে হাতির পিঠে করে চলাচল করতেন এবং পুলটির গোড়ায় হাতি সমেত প্রায়শই বিশ্রাম গ্রহণ করতেন বলে এটিকে হাতিরপুল নামে পরিচিতি লাভ করে। বাড়িউড়া প্রাচীন পুলটি বহুদিন যাবৎ পরিত্যক্ত অবস্থায় এবং ঝুপে বেষ্টিত ছিল। বর্তমানে, বাংলাদেশ রোড ট্রান্সপোর্ট কর্পোরেশন (বি.আর.টি.সি.) কর্তৃক খালের স্রোত, দক্ষিণ পাশে একটি আধুনিক পুল নির্মাণ করে এর নিচ দিয়ে ঘুড়িয়ে নেওয়া হয়েছে যাতে প্রাচীন নিদর্শনটিকে রক্ষা করা যায়। বাংলাদেশের প্রত্নতাত্ত্বিক স্থানের তালিকা শেখ মোহাম্মদ সাঈদুল্লাহ লিটু (২০১২)। "ব্রাহ্মণবাড়ীয়া জেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "স্মৃতিস্তম্ভের তালিকা ২" (পিডিএফ)। archaeology.portal.gov.bd। বাংলাদেশ প্রত্নতত্ত্ব অধিদপ্তর। সংগ্রহের তারিখ ২ সেপ্টেম্বর ২০১৯। [স্থায়ীভাবে অকার্যকর সংযোগ] মো. আজাদ উদ্দিন ঠাকুর (২০১২)। "সরাইল উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "সংরক্ষণাগারভুক্ত অনুলিপি"। ৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৬।  "ব্রাহ্মণবাড়ীয়া জেলা পরিচিতি" (পিডিএফ)। greatercomilla.org। গ্রেটার কুমিল্লা সমিতি, অস্ট্রেলিয়া। সংগ্রহের তারিখ ২ সেপ্টেম্বর ২০১৯। [স্থায়ীভাবে অকার্যকর সংযোগ] "হাতিরপুল"। sarail.brahmanbaria.gov.bd। বাংলাদেশ জাতীয় তথ্য বাতায়ন। ২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৯।  উইকিমিডিয়া কমন্সে বাড়িউড়া প্রাচীন পুল সংক্রান্ত মিডিয়া রয়েছে। "হাতিরপুল"। sarail.brahmanbaria.gov.bd। বাংলাদেশ জাতীয় তথ্য বাতায়ন। ১৩ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।
পাগলা সেতু

পাগলা সেতু একটি মূঘল আমলে নির্মিত সেতু। এর ধ্বংসাবশেষ রাজধানী ঢাকার ৪.৫ কিমি পূর্বে ঢাকা-নারায়ণগঞ্জ সড়কের পাগলা এলাকায় অবস্থিত। সম্ভবত ১৬৬০ খ্রিষ্টাব্দে বাংলার তৎকালীন সুবাদার মীর জুমলা নির্মাণ করেন। সুবাদার মীর জুমলার আমলে ঢাকা ও তার পার্শ্ববর্তী এলাকায় বেশ কিছু মুঘল স্থাপনা যেমন রাস্তা, সেতু, সংযোগ সড়ক নির্মিত হয়। তিনি রাজধানী ঢাকা ও নারায়ণগঞ্জ (তৎকালীন খিজিরপুর)এর সংযোগকারী রাস্তার পাগলা নামক স্থানে সেতুটি নির্মাণ করেন। ধারণা করা হয় এখানে একসময় পাগলা নদী প্রবাহিত ছিল যার উপর সেতুটি নির্মাণ করা হয়। ১৬৬৬ খ্রিষ্টাব্দে ফরাসী পর্যটক টেভারনিয়ার এর বর্ণনায় পাগলা সেতুটির উল্লেখ পাওয়া যায়। এটিকে তিনি ‘ইটের একটি সুন্দর সেতু’ বলে অভিহিত করেন। ১৮২৪ সালে কলকাতার লর্ড বিশপ হেবার পাগলার সেতুটি দেখতে গিয়েছিলেন বলে উল্লেখ পাওয়া যায়। তিনি এটিকে স্থাপত্যের একটি চমৎকার নিদর্শন হিসেবে চিহ্নিত করেন। এছাড়াও চার্লস ড’য়লির আঁকা ছবিতে পাগলার সেতুটির ভগ্ন অবস্থার যে চিত্র পাওয়া যায় তাতে সেতুটি যে দৃষ্টিনন্দন ছিল তার প্রমাণ পাওয়া যায়। আবহাওয়া ও প্রাকৃতিক কারণে সম্পূর্ণ ধ্বংসপ্রাপ্ত পাগলার পুলের মিনারের মত কয়েকটি পিলারের ধ্বংসাবশেষ এখনো রয়েছে। বাংলাদেশের প্রত্নতাত্ত্বিক স্থানের তালিকা "বাংলাদেশ জাতীয় তথ্য বাতায়ন"। [স্থায়ীভাবে অকার্যকর সংযোগ] "bn.banglapedia.org:পাগলা সেতু"।
ধানমন্ডি শাহী ঈদগাহ

ধানমন্ডি শাহী ঈদগাহ ঢাকার ধানমন্ডি থানায় অবস্থিত একটি প্রাচীন ধর্মীয় স্থাপনা। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খ্রিষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য মীর আবুল কাসেম ধানমন্ডির শাহী ঈদগাহ প্রতিষ্ঠা করেন। ঢাকায় অবস্থিত মুঘল স্থাপত্য নিদর্শনসমূহের অন্যতম এই ঈদগাহ। ঈদগাহটি বর্তমানেও ঈদের (২০১৯ নাগাদ) নামাযের জন্য ব্যবহৃত হয়ে থাকে। ১৯৮১ সাল থেকে ঈদগাহটি সংরক্ষণ করছে বাংলাদেশ প্রত্নতত্ত্ব অধিদপ্তর। তৎকালীন সময়ে ধানমন্ডি শাহী ঈদগাহটি মুল শহর থেকে বেশ খানিকটা দূরে ছিল। মূল শহর, অর্থাৎ পুরনো ঢাকায় বেশ কয়েকটি সুলতানি ঈদগাহ থাকলেও বড় আকারে কোন ঈদগাহ ছিল না। তাই মীর আবুল কাসেম ঈদগাহের জন্য জায়গা খুজতে থাকে। অবশেষ তিনি ধানমন্ডি এলাকা বেছে নেন। কাজেই মূল নগর থেকে কিছুটা দূরে খোলা জায়গায় এবং সাত মসজিদের কাছে হওয়ায় ধানমন্ডি এলাকাতে ঈদগাহটি নির্মিত হয়। সেসময় সাত মসজিদে জল ও স্থলপথ - দুইভাবেই যোগাযোগ ব্যবস্থা ভাল ছিল। সেসময় এই ঈদগাহের পাশ দিয়ে পান্ডু নদীর একটা শাখা প্রবাহিত হত, যা বর্তমান সাত মসজিদের কাছে বুড়িগঙ্গার সাথে মিলিত হত। প্রথমদিকে এখানে শুধু সুবেদার, নায়েবে নাজিম ও অভিজাত মুঘল কর্মকর্তা এবং তাদের স্বজন-বান্ধবরাই নামাজ পড়তে পারতেন, সাধারণ নগরবাসীরা এতে প্রবেশ করার তেমন একটা সুযোগ পেতেন না। পরে ঈদগাহটি সকলের জন্য উন্মুক্ত করা হয়। ফলশ্রুতিতে,ঢাকাসহ আশপাশের বিভিন্ন অঞ্চল থেকে মুসল্লিরা আসতেন। ধানমন্ডি ঈদগাহের দৈর্ঘ্যে ১৪৫ ফিট ও প্রস্থে ১৩৭ ফিট। ৪ ফিট উচু করে ভূমির উপরে এটি নির্মিত হয় যাতে বন্যার ক্ষতি থেকে রক্ষা পাওয়া যায়। এর চারকোণে অষ্টাভূজাকৃতির বুরুজ রয়েছে। তিন ধাপের মিম্বর ঈদগাহের উত্তর পাশে রয়েছে, এখানে দাঁড়িয়ে ইমামরা নামায পড়ান। ঈদগাহটি চারদিকে ১৫ ফিট উচু প্রাচীর দিয়ে ঘেরা। তবে,বর্তমানে কেবল পশ্চিম দিকের প্রাচীরটিই মোঘল আমলের। পশ্চিম প্রাচীরের মাঝ বরাবর প্রধান মেহরাব। প্রধান মেহরাবের দুই দিকে আছে বহু খাঁজবিশিষ্ট নকশা করা প্যানেল। এছাড়া ছোট আকারের দুইটি মেহরাব আছে এর দুই পাশে। মেহরাবগুলো দেয়ালের আয়তাকার ফ্রেমের ভেতরে অবস্থিত। ধানমন্ডি ঈদগাহের মিম্বর পূর্বপাশের প্রবেশপথ উত্তর-পূর্ব পাশ থেকে দৃশ্যমান ঈদগাহ ঈদগাহে স্থাপিত তথ্য সংবলিত বোর্ড "৩৭২ বছরের পুরনো শাহী ঈদগাহ মাঠ"। দৈনিক সংগ্রাম। সংগ্রহের তারিখ ২২ সেপ্টেম্বর ২০১৬। [স্থায়ীভাবে অকার্যকর সংযোগ] "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। সংগ্রহের তারিখ ২৩ সেপ্টেম্বর ২০১৬।  "যেখানে ৩৭৯ বছর ধরে চলছে ঈদের জামাত"। প্রথম আলো। সংগ্রহের তারিখ ২০১৯-০৮-১৫।  "মুঘল ঈদগাহে এক বিকেলে"। bdnews24.com। সংগ্রহের তারিখ ২২ সেপ্টেম্বর ২০১৬।  উইকিমিডিয়া কমন্সে ধানমন্ডি শাহী ঈদগাহ সংক্রান্ত মিডিয়া রয়েছে। বাংলাপিডিয়ায় ধানমন্ডি শাহী ঈদগাহ
ডিশুম

'ডিশুম' একটি ২০১৬ ভারতীয় অ্যাকশন কমেডি চলচ্চিত্র, যা রোহিত ধাওয়ান পরিচালিত এবং প্রযোজনা করেছেন সাজিদ নাদিয়াদওয়ালা। চলচ্চিত্র তারকা জন আব্রাহাম, বরুণ ধবন, জ্যাকলিন ফার্নান্দেজ, সাকিব সেলিম এবং অক্ষয় খান্না। ফিল্ম এর স্কোর অভিজিৎ ভাগীনী দ্বারা গঠিত হয় এবং ফিল্ম এর বাদ্যযন্ত্র সংখ্যার প্রীতম চক্রবর্তী দ্বারা গঠিত হয়। চলচ্চিত্রটি বিশ্বব্যাপী মুক্তি পায় ২৯ জুলাই ২০১৬-এ। মিডিল ইস্ট, ভারতের শীর্ষ ক্রিকেটার ভীরাজ শর্মা (সাকিব সেলিম) একটি ক্রিকেট টুর্নামেন্ট চলাকালীন নিখোঁজ. ভারতীয় কর্তৃপক্ষ দাবি দুই দিন পরে ভারত বনাম পাকিস্তান ক্রিকেট ম্যাচ পর্যন্ত ভীরাজ অপহরণ করে ম্যাচ বাতিল করতে না তাদের সতর্ক করা হয়েছে, একটি অজানা পাকিস্তানি ফ্যান একটি ভিডিও টেপ পায়। দুশ্চিন্তা এড়াতে ভারতীয় কর্তৃপক্ষ খবরটি মিডিয়া থেকে দূরে রাখে এবং একজন ভারতীয় পুলিশ কর্মকর্তা পাঠায় কবির শেরগিলকে (জন আব্রাহামকে) সংযুক্ত আরব আমিরাতে ৩৬-ঘণ্টায় একজন মানুষকে উদ্ধার করতে " "Dishoom day 1 box office collections: Varun Dhawan, John Abraham film mints Rs. 11.05 cr"। ২৯ জুলাই ২০১৬।  "সংরক্ষণাগারভুক্ত অনুলিপি"। ১৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।  "Dishoom is not like Dhoom, will go up to Dishoom 8: John Abraham" "Dishoom"। ২৯ জুলাই ২০১৬ – IMDb-এর মাধ্যমে।  ইন্টারনেট মুভি ডেটাবেজে ডিশুম (ইংরেজি)
২০০৮ আসাম বোমা বিস্ফোরণ

২০০৮ আসাম বোমা বিস্ফোরণ ৩০ অক্টোবর গুয়াহাটি এবং পশ্চিম আসামের প্রতিবেশী অঞ্চল সমূহে সংঘটিত হয়েছিল। প্রতিবেদনসমূহের মতে প্রায় ১৮টি বোমার বিস্ফোরণ ঘটে, যার ফলে কমপক্ষে ৬১জন মানুষ নিহত হয় এবং ৪৭০জনেরও অধিক মানুষ আহত হয়। কেন্দ্রীয় মন্ত্রী সাকীল আহমেদ নিশ্চিত করে বলেন ১০টা বিস্ফোরণ ঘটে, যদিও অন্যান্য প্রতিবেদনসমূহের মতে বোমার তালিকা ১৮ টি পর্যন্ত হতে পারে। বিস্ফোরণে গুয়াহাটি, বরপেটা রোড, বঙাইগাঁওএবং কোকরাঝার কে কাঁপিয়ে তুলেছিল। বিস্ফোরণে গুয়াহাটির পানবাজার, ফাঁসি বাজার এবং গণেশগুরির নিসিনা এলাকাও কাঁপিয়ে তোলে যার জন্যে বাজারে এবং কার্যালয়ে যাওয়া মানুষে ভর্তি হয়ে পড়ে। কোকরাঝারায় তিনটি বোমা এর একটা সম্ভবত হাতবোমা (গ্রেনেড), বরপেটায় রোডে দুটা বোমা এবং বঙাইগাঁওয়ে একটা বোমার বিস্ফোরণ ঘটে। ভারতীয় সংবাদ মাধ্যমের মতে দেওয়ালীর ছুটির ঠিক আগে এই অপ্রত্যাশিত ঘটনা ঘটে এজন্যে ভুক্তভোগীর সংখ্যা অধিক হয়। গণেশগুরির বোমাটি একটি গাড়ীতে রাখা ছিল এবং বিস্ফোরণটি আসামের মুখ্যমন্ত্রী তরুণ গগৈর সরকারী বাসভবন থেকে ১০০মিটার দূরে সংঘটিত হয়। গুয়াহাটিতে ৪১ জন, কোকরাঝারায় ২১জন এবং বরপেটা রোডে ১৫ জন মানুষের মৃত্যু ঘটে। নভেম্বরের ২ তারিখে আরো ৪ জন আহত লোক মৃত্যুবরণ করে। ৩ জনের গুয়াহাটি চিকিৎসা মহাবিদ্যালয় এ এবং অন্য একজনের বিশিষ্ঠ সামরিক চিকিৎসালয় এ দেহাবসান ঘটে। অন্য ২০জনের অবস্থা সংকটজনক ছিল। নিরাপত্তা বিভাগের মতে বিপুল পরিমাণের বিস্ফোরক যেমন আ ডি এক্স টেমপ্লেট:Enwiki এবং অন্যান্য সি- ৪র নিশানা "প্লাস্টিক বিস্ফোরক" হিসেবে ব্যবহার করা হয়েছিল। বিস্ফোরণটি ঘটানোর জন্যে সময়-যন্ত্র (Timer) ব্যবহার করা হয়েছিল বলে সন্দেহ করা হয় যেহেতু সকল বিস্ফোরণ ১৫ মিনিটের ভিতর সংঘটিত হয়েছিল। অনুসন্ধানে মোটর সাইকেল ব্যবহারো সন্দেহ করা হয়েছিল। কিন্তু আসাম নিরাপত্তা বাহিনীর প্রধান পরিচালক আর.এন. মাথুরের ভাষ্যমতে অধিকসংখ্যক বোমা গাড়ীতে সংযুক্ত করা হয়েছিল। উইকিসংবাদে Synchronised bombings strike Indian state of Assam সম্পর্কিত সংবাদ রয়েছে। তাৎক্ষণিকভাবে মৃত ছাড়াও হতাহতের ভিতর ৭জন ঐ রাতেই মৃত্যুমুখে ঢলে পরে। বোমা বিস্ফোরণের পরপরই আসাম সরকার কঠোর সতর্কতা জারি করে এবং সম্ভাব্য চাঞ্চল্যকর পরিস্থিতি নিয়ন্ত্রণে আধাসামরিক বাহিনী ডেকে পাঠায়। ২০০৯ সালের গুয়াহাটির বিস্ফোরণ Kalita, Prabin (নভেম্বর ১, ২০০৮)। "Car bombs were used in Guwahati blast"। Times of India। সংগ্রহের তারিখ ২০০৮-১১-০১।  "Assam blast toll rises to 81"। ১০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।  One arrested for Assam serial blasts "Serial blasts in Assam, 20 dead, 100 injured"। Times of India। অক্টোবর ৩০, ২০০৮। সংগ্রহের তারিখ ২০০৮-১০-৩০।  "At least 61 killed and over 470 injured in 18 blasts in Assam"। ১২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।  "One arrested for Assam serial blasts-India-The Times of India"। Timesofindia.indiatimes.com। ২০০৮-১০-৩১। সংগ্রহের তারিখ ২০০৮-১১-০১।  "Bomb explosions in India kill 24 peolpe(sic)"। KBC। ২০০৮-১০-৩০। ২০১১-০৫-২৪ তারিখে মূল থেকে আর্কাইভ করা। সংগ্রহের তারিখ ২০০৮-১০-৩০।  "11 blasts in 15 minutes rip Assam, 26 killed"। Merinews। ২০০৮-১০-৩০। সংগ্রহের তারিখ ২০০৮-১০-৩০। [স্থায়ীভাবে অকার্যকর সংযোগ]